Kriisi ajal on oluline olla tähelepanelik arvuti- ja nutiseadmete kasutamisel. Küberturvalisus algab Sinust ning saad ise palju ära teha, et sa ei satuks küberrünnaku ohvriks alustades isikliku info mittejagamisest kuni viirusetõrjeni.
Iga kodanik, kes kasutab Eesti e-teenuseid, võiks endale luua kolm identifitseerimise viisi: ID-kaart, mobiil-ID ja smart-ID.
Mida silmas pidada?
- Ole skeptiline saabunud kahtlaste e-kirjade suhtes.
- Uuenda tarkvara regulaarselt ja veendu, et kasutad tarkvara värskeimat versiooni.
- Kasuta viirusetõrjet.
- Kasuta tugevat parooli.
- Ära usu ähvardavaid või kiiret tegutsemist nõudvaid kirju tundmatutelt saatjatelt.
- Ära sisesta kuhugi enda konto andmeid kellegi suunamisel ega edasta neid võõrale muul moel.
- Kasuta mitmetasandilist autentimist.
- Tee nii arvutis kui ka telefonis olevatest failidest regulaarselt tagavarakoopiaid.
- Ära avalikusta oma isiklikke andmeid.
Kust leida infot kõige levinumate küberrünnakute kohta?
- Riigi Infosüsteemi Ameti (RIA) uudised ja ohuhinnangud
- Regulaarsed kokkuvõtted möödunud kuu olulisematest sündmustest ning olukorrast Eesti küberruumis ja rahvusvahelises keskkonnas
- RIA Facebooki lehekülg ja CERT-EE Twitteri konto.
Kõige lihtsam on end kaitsta ohu eest, millest oled teadlik ja mida oskad ära tunda!